AQShda javlon urayotgan Shohjahon Ergashev hamda Fazliddin G‘oibnazarovning navbatdagi jang sanalari ma’lum

Professional boksda mag‘lubiyatsiz davom etayotgan o‘zbekistonlik charm qo‘lqop ustalaridan Fazliddin G‘oibnazarov va Shohjahon Ergashevning navbatdagi jang sanalari ma’lum bo‘ldi. Bu haqda “Olamsport” nashri xabar berdi.

23-fevral kuni Moskva orqali AQShga yetib kelgan Shohjahon Ergashev 28-aprel kuni ringga ko‘tariladi. Bunda bokschiga kim raqiblik qilishi mumkinligi hozircha aniq emas. Avvalroq Ergashevning o‘zi reytingda birinchi bo‘lib turgan bokschiga qarshi ringga chiqishga tayyor ekani haqida aytgandi.
Shohjahon prof boksda 12 ta jang o‘tkazgan bo‘lib, ularning barchasida raqiblarini nokaut qilishga erishgan.
Fazliddin G‘oibnazarov esa 12-may kuni prof ringdagi to‘rtinchi jangini o‘tkazadi. Bu haqda charm qo‘lqop ustasining murabbiyi Abror Tursunpo‘latov ma’lum qilgan. O‘zbekistonlik sportchi unda kimga raqib bo‘lishi hozircha aniqlanmagan.

G‘oibnazarov professional boksdagi avvalgi uch jangida raqiblarini yengishga muvaffaq bo‘lgandi.